open-index/open-wikipedia-markdown huggingface dataset:
Muhtar Tileuberdi

**Muhtar Beskenulõ Tileuberdi** (kasahhi keeles *Muhtar Beskenūly Tıleuberdı*, *Мұхтар Бескенұлы Тілеуберді*; sündinud 30. juunil 1968 Aksukendis) on Kasahstani diplomaat ja poliitik. Ta oli 18. septembrist 2019 kuni 29. märtsini 2023 Kasahstani välisminister.

Ta sündis aastal 1968 Aksukendis (aastani 2001 Belõje Vodõ) Sairami rajoonis Tšimkendi oblastis. Ta lõpetas aastal 1990 Kirovi nimelise Kasahhi Riikliku Ülikooli (praegu Al-Farabi nimeline Kasahhi Riiklik Ülikool) filosoofiateaduskonna.

Ta oli aastatel 1993–1996 Kasahstani välisministeeriumi atašee ja Aasia riikide kantselei kolmas sekretär. Aastatel 1996–1999 oli ta Kasahstani Korea Vabariigi suursaatkonna kolmas ja teine ​​sekretär. Aastatel 1999–2001 oli ta Kasahstani välisministeeriumi Aasia, Lähis-Ida ja Aafrika osakonna esimene sekretär, kahepoolse koostöö osakonna juhataja; lisaks oli ta Kasahstani presidendi administratsiooni rahvusvaheliste suhete riigisekretäri nõunik. Aastatel 2001–2003 oli ta Kasahstani suursaatkonna nõunik Iisraelis. Juulist 2003 kuni augustini 2004 oli ta Kasahstani asevälisminister. Aastatel 2004–2009 oli ta Kasahstani suursaadik Malaisias, lisaks oli ta aastatel 2005–2009 Kasahstani suursaadik Indoneesias, Bruneil ja Filipiinidel. Aastatel 2009–2016 oli ta Kasahstani suursaadik Šveitsis, olles samaaegselt Kasahstani suursaadik Liechtensteinis ja Vatikanis. Aastatel 2016–2019 oli ta Kasahstani välisministri esimene asetäitja.

18. septembrist 2019 kuni 29. märtsini 2023 oli ta Kasahstani välisminister.
Gotha G.IV

**Gotha G.IV** oli Saksa raskepommitaja. Seda kasutas esimeses maailmasõjas Luftstreitkräfte ning see oli maailma esimene masstoodetud suurlennuk.

## Kasutajad
*
**Austria-Ungari lennuüksused
*
**Hollandi kuninglik õhuvägi: üks G.IV oli sunnitud augustis 1917 Bad Nieuweschansis Groningenis maanduma, kuna üks selle propelleritest lõhknes. Hollandlased parandasid lennuki, kuid see purunes kaks kuud hiljem esimesel katselennul Soesterbergis. Eemaldati lõplikult registrist 1919. aastal.
*
**Poola õhuvägi: Poola üksused said suure Poola ülestõusu ajal 1919. aastal ühe lennuki sõjasaagiks. Lennuk parandati ning see jõudis teenistusse 1920. aastal. Seda lennukit kasutati 1920. aasta maist augustini Nõukogude-Poola sõjas, augusti lõpus sai see kannatada ning võeti teenistusest maha. Aastal 1921 anti Poolale reparatsioonide raames teinegi lennuk, kuid seda kasutusse ei võetud.
*
**Luftstreitkräfte

## Vaata ka
*Saksa strateegiline pommitamine esimeses maailmasõjas
*Gotha G.V
*AEG G.III
*AEG G.IV
*AEG G.V
*Friedrichshafen G.II
*Friedrichshafen G.III
*Saksamaa sõjalennukite loend
*Pommituslennukite loend

## Kirjandus
* 
* 
*
Niegosławice (Lubusz)

**Niegosławice** () on küla Lääne-Poolas Lubuszi vojevoodkonnas Żagańi maakonnas. See on Gmina Niegosławice halduspiirkonnas  ning asub ligikaudu 28 kilomeetrit Żagańist ida pool ja 42 km Zielona Górast lõunas.

Külas elab 930 inimest.

## Märkimisväärsed elanikud

* Günter Blobel (1936–2018), Nobeli auhinna laureaadist Saksa bioloog

## Viited
Brendan Gallagher

**Brendan Gallagher** (sündinud 6. mail 1992 Edmontonis) on Kanada jäähokimängija, kes mängib NHL-i klubis Montreal Canadiens ründajana paremäärel. Ta on klubi meeskonna asekapten.

Aastatel 2008–2012 mängis ta Western Hockey League'i klubis Vancouver Giants.

2010. aastal valis Canadiens ta NHL-i ''draft''is 147. valikuna.

Hooaja 2012–13 esimeses pooles toimunud NHL-i tööseisaku ajal mängis ta American Hockey League'i klubis Hamilton Bulldogs. NHL-i hooaja alguses debüteeris ta 2013. aasta jaanuaris Canadiensi meeskonnas. Esimese värava lõi ta NHL-is 27. jaanuaril 2013 mängus New Jersey Devilsi vastu. Debüüthooajal lõi Gallagher NHL-is 14 väravat ja andis 13 väravasöötu ning valiti uustulnukate sümboolsesse koosseisu (*[[NHL All-Rookie Team]]*).

2016. aastal tuli Gallagher Kanada jäähokikoondise koosseisus maailmameistriks.

## Välislingid
* Brendan Gallagher NHL.com lehel
* Brendan Gallagher hockeydb.com lehel
Ždírec nad Doubravou

**Ždírec nad Doubravou** (kuni 1950. aastani **Ždírec**, saksa keeles *Zdiretz an der Doubrawa*) on linn Tšehhis Vysočina maakonnas Havlíčkův Brodi ringkonnas. Ždírec nad Doubravou asub Havlíčkův Brodist umbes 20 km idakirdes ja Jihlavast ligikaudu 37 km põhjakirdes.

Küla on esmamainitud 1399. aastal. 9. mail 1945 pommitasid Nõukogude lennukid asulat, mille tagajärjel suur osa hoonetest hävis või sai kahjustada. Teise maailmasõja järel algas asula kiire areng. Linnaõigused sai Ždírec nad Doubravou 19. jaanuaril 2000.

## Viited
Université Paris-Dauphine

**Université Paris-Dauphine** on avalik teadusülikool Prantsusmaal Pariisis. See on ainus asutus Prantsusmaal, mis on nii *grande école* kui ka ülikool. Dauphine asutati majandus- ja juhtimisteaduskonnana 1968. aastal endises NATO peakorteris Pariisi lääneosas 16. linnaosas.

Dauphine on tuntud finantside, majanduse, matemaatika, õiguse ja äristrateegia õpetamise poolest.

## Vaata ka
* Pariisi Ülikool
 
## Välislingid
* koduleht
Maailma krimiklassika

"**Maailma krimiklassika**" on kirjastuse Varrak 2013.–2014. aastal ilmunud raamatusari.

Sarja anti välja Eesti Päevalehe laupäevalehega LP

Kokku ilmus 40 raamatut.

## Sarjas ilmunud raamatud

## Viited
Dan Stevens

**Daniel Jonathan Stevens** (sündinud 10. oktoobril 1982 Londonis) on Suurbritannia näitleja.

Saavutas tuntuse Matthew Crawley rolliga sarjas "Downton Abbey" aastatel 2010–2012. Aastatel 2017–2019 mängis sarjas "Legion" David Hallerit. 

2009. aastal abiellus ta Lõuna-Aafrika päritolu džässlaulja Susie Harietiga. Neil on kolm last: Willow (2009), Aubrey (2012), Eden (2016). Näitleja Rebecca Hall on ta tütre Willow' ristiema.

## Välislingid

*
Günter Blobel

**Günter Blobel** (21. mai 1936 – 18. veebruar 2018) oli Sileesia päritolu Saksa-Ameerika bioloog. Ta sai 1999. aastal Nobeli auhinna avastuse eest, et valkudel on sisemised signaalid, mis reguleerivad nende transporti ja asukohta rakus.

## Elukäik
Günter Blobel sündis Alam-Sileesias Waltersdorfi külas (praegu Niegosławice Lubuszi vojevoodkonnas) mis asus tollal Ida-Saksamaal. 1945. aasta jaanuaris põgenes tema pere kodumaalt Sileesiast Dresdenisse et põgeneda edeneva Punaarmee eest . Dresdeni pommitamise ajal viibis tollal 8-aastane Blobel oma perega sugulaste talus linnast läänes. Pärast sõda kasvas Blobel üles ja käis gümnaasiumis Saksimaal Freibergi linnas. Ta õppis meditsiini ja lõpetas 1960. aastal Tübingeni ülikooli. Pärast kaheaastast arstipraktikat kolis ta vanema venna järel Wisconsini osariiki Madisoni ja astus Wisconsini Ülikooli. Blobel lõpetas õpingud 1967. aastal doktorikraadiga, seejärel asus ta ülikooli mikrobioloogia professoriks.

Blobel nimetati 1986. aastal Howard Hughesi meditsiiniinstituuti. Talle anti 1999. aastal Nobeli füsioloogia- või meditsiiniauhinna signaalpeptiidide avastamise eest.

Blobel suri 18. veebruaril 2018. aastal New Yorgis vähki.

## Filantroopia
Blobel sai tuntuks enda toetuse tõttu Dresdeni ülesehitamiseks, olles 1994. aastal mittetulundusühingu Dresdeni Sõbrad asutaja ja president. Ta annetas kogu Nobeli auhinna raha Dresdeni taastamiseks, eriti Frauenkirche (valmis 2005. aastal) ülesehitamiseks ja uue sünagoogi rajamiseks. Ka Leipzigis aitas ta taastada mitmeid olulisi kirikuid.

## Isiklikku
Blobel kaotas oma vanema õe õhurünnakus 1945. aastal, vahetult pärast Dresdeni pommitamist, kuid vanem vend elas sõja üle ja sai USA-s veterinaariks. Blobel töötas alates 1968. aastast New Yorgis Rockefelleri ülikoolis. Ta elas Manhattanil Upper East Sides koos abikaasa Laura Maioglioga (Barbetta restorani omanik). Ta oli Nestlé juhatuses ja Scripsi uurimisinstituudi nõukogus. Lisaks oli ta Chromocell Corporationi asutaja ja teadusliku nõuandekogu esimees. Ta oli ka Shaw' auhinna komisjonis.

## Teadusauhinnad

* 1978 – NASi auhind molekulaarbioloogias
* 1982 – Gairdneri Fondi rahvusvaheline auhind
* 1983 – Otto Warburgi medal
* 1983 – Richard Lounsbery auhind
* 1983 – Saksa Loodusuurijate Akadeemia Leopoldina – Rahvuslik Teaduste Akadeemia liige
* 1986 – V. D. Mattia auhind
* 1986 – E. B. Wilsoni medal
* 1986 – Keith R. Porteri loeng
* 1987 – Louisa Grossi Horwitzi preemia Columbia ülikoolist
* 1989 – Waterfordi biomeditsiiniteaduse auhind
* 1992 – Max Delbrücki medal
* 1993 – Albert Laskeri preemia meditsiiniliste põhiuuringute eest
* 1995 – Ciba Drew auhind biomeditsiiniuuringutes
* 1996 – King Faisali rahvusvaheline auhind
* 1997 – linnapea auhind teaduse ja tehnoloogia tipptaseme eest
* 1999 – Massry auhind Lõuna-California Ülikooli Kecki meditsiinikoolist
* 1999 – Nobeli füsioloogia- või meditsiiniauhind
* 2001 – Paavstlik Teaduste Akadeemia
* 2001 – Pour le Mérite
* 2008 – Venemaa Teaduste Akadeemia välisliige
* 2014 – AACR Akadeemia

## Viited
Eric Staal

**Eric Craig Staal** (sündinud 29. oktoobril 1984 Thunder Bays Ontarios) on Kanada jäähokimängija, kes mängib keskründajana NHL-i klubis Florida Panthers.

Aastatel 2000–2003 mängis ta Ontario Hockey League'i klubis Peterborough Petes.

2003. aastal valis Carolina Hurricanes ta NHL-i ''draft''is teise valikuna.

Oma debüüthooajal 2003–04 sai Staal NHL-is kirja 11 väravat ja 20 väravasöötu. Hooajal 2004–05 toimunud NHL-i tööseisaku ajal mängis ta American Hockey League'i (AHL) klubis Lowell Lock Monsters. 2005–06 põhihooajal sai ta kokku 100 resultatiivsuspunkti (45+55) – see on jäänud ühtlasi tema resultatiivsemaks hooajaks. Samal hooajal võitis Staal Hurricanesiga Stanley karika ning oli väljalangemismängudes kõige resultatiivsem mängija (9+19). Hurricanesis mängis Staal kokku kaheteistkümnel hooajal. Ta on Hurricanesi ajaloo resultatiivsuselt teine mängija (775 punkti) ja teine suurim väravalööja (322 väravat). Ta on Hurricanesi mängijatest teinud enim kübaratrikke (13) ja löönud arvulises vähemuses olles enim väravaid (16).

Hooaja 2015–16 lõpus mängis ta New York Rangersis. Aastatel 2016–2020 mängis ta neli hooaega Minnesota Wildis. Hooajal 2017–18 lõi ta NHL-is 42 väravat, mis oli pärast hooaega 2005–06 tema paremuselt teine näitaja NHL-is.

2020. aasta septembris siirdus ta Buffalo Sabresi, kes müüs tema mängijaõigused 2021. aasta märtsis Montreal Canadiensile. Hooajal 2021/22 ta ühegi NHL-i klubiga lepingut ei sõlminud, kuid mängis 2022. aasta taliolümpiamängude eel AHL-i klubis Iowa Wild. 2022. aasta oktoobris sõlmis ta üheaastase lepingu Florida Panthersiga.

NHL-i tähtede mängule on Staal valitud kuus korda (2007, 2008, 2009, 2011, 2018, 2020). 2008. aastal pälvis ta NHL-i tähtede mängul väärtuslikuma mängija auhinna.

Kanada jäähokikoondise koosseisus tuli Staal 2010. aastal olümpiavõitjaks ja 2007. aastal maailmameistriks.

Staal on üks väheseid jäähokimängijaid, kes on võitnud Stanley karika ning tulnud ka olümpiavõitjaks ja maailmameistriks.

Tal on kolm venda (Marc Staal, Jordan Staal ja Jared Staal), kes kõik on samuti NHL-is mänginud.

## Viited

## Välislingid
* Eric Staal NHL.com lehel
* Eric Staal hockeydb.com lehel
Ants Pihelgas

**Ants Pihelgas** (21. mai 1937 Narva – 27. detsember 1994 Narva) oli Eesti veemotosportlane, spordikohtunik ja -tegelane.

Lõpetas mehaanikuna merekooli Tallinnas.

Oli veemotospordi üks eestvedajaid Narvas. Ise võistles ta aastatel 1963–1980, sai aastatel 1972–1976 Eesti NSV meistrivõistlustel 500 cm3 päramootoriga vabapaatide võistlusklassis (O-500 või OC) kokku kolm pronksmedalit. Püstitas 1969. aastal võistlusklassis KB Eesti rekordi. 

Tegutses aastatel 1963–1994 treenerina Narvas, tema õpilasi oli ka Kalev Tõll. Hiljem tegutses veemotokohtunikuna, üleliidulise kategooria kohtunikuna kuulus ta NSV Liidu Veemotoföderatsiooni kohtunike kolleegiumi. Aastatel 1978–1991 oli ta Eesti NSV Veemotoföderatsiooni presiidiumi liige. Tegutses Narvas ka mootorrattaspordi korraldamisega.

Tegutses edukalt harrastusnäitlejana Narva Rahvateatris.

## Tegevus Narva omavalitsuses
Oli 1991. aastal Narva linnanõukogu valimistel Demokraatliku Bloki kandidaat.

Kuulus 1992–1994 Narva linnavolikokku.

## Viited

## Kirjandus
*"Ants Pihelgas". // Veemoto Eestis 1954 – 2003. Koostanud Vahur Joala. Varrak. Tallinn 2003. Lk 24

## Välislingid
*
*Ants Pihelga sporditulemused
Siimusti oja

**Siimusti oja** (ka *Kurista peakraav*) on kraav Jõgeva vallas.

Kraavi pikkus koos lisaharudega on 9,7 km. Kraav algab Kurista küla territooriumilt ja suubub Härjanurmes vasakult poolt Kaave jõkke. Kraavi valgala suuruseks on hinnatud 10–25 km². Kraavi kasutatakse Siimusti reoveepuhasti heitveesuublana.

## Viited
Erik Gustafsson (sündinud 1992)

**Carl Erik Gustafsson** (sündinud 14. märtsil 1992 Nynäshamnis) on Rootsi jäähokimängija, kes mängib kaitsjana NHL-i klubis New York Rangers.

Ta alustas klubikarjääri Rootsi klubis Djurgårdens IF. Rootsi kõrgliigas debüteeris ta hooajal 2011–12. Aastatel 2013–2015 mängis ta Rootsi kõrgliigas Frölunda ridades. Hooajal 2014–15 jõudis ta Frölundaga Jäähoki Meistrite Liiga finaali, kus kaotati teisele Rootsi klubile, Luleåle 2:4. Hooajal 2014–15 oli Gustafsson Meistrite Liigas resultatiivseim kaitsjamängija (5+12).

2012. aastal valis Edmonton Oilers ta NHL-i ''draft''is 93. valikuna. 2015. aasta aprillis sõlmis ta lepingu NHL-i klubiga Chicago Blackhawks. Hooaja 2015–16 alguses mängis ta American Hockey League'is Blackhawksi noorteklubis Rockford IceHogs. NHL-is debüteeris ta Blackhawksi meeskonnas 2016. aasta jaanuaris. Hooajal 2016–17 mängis ta ainult Rockford IceHogsis. Uuesti pääses ta Blackhawksi meeskonda hooajal 2017–18 ja lõi 20. jaanuaril 2018 mängus New York Islandersi vastu oma esimese värava NHL-is.

Hooaja 2019–20 lõpus mängis ta Calgary Flamesis. 2020. aasta oktoobris sõlmis ta üheaastase lepingu Philadelphia Flyersiga. 2021. aasta aprillis müüdi tema mängijaõigused Montreal Canadiensile.

2022. aasta juulis sõlmis ta üheaastase lepingu Washington Capitalsiga. 17. detsembril 2022 tegi ta mängus Toronto Maple Leafsi vastu oma esimese kübaratriki NHL-is. Kuna Capitals oli sel hooajal siiski väljalangemismängudest välja jäämas, kaubeldi Gustafsson 2023. aasta veebruaris Toronto Maple Leafsi. Hooaja 2022/23 väljalangemismängudes pääses Gustafsson Maple Leafsi koosseisu vaid kahes mängus ning lõi teise ringi kolmandas mängus värava Florida Panthersi vastu (Maple Leafs kaotas Panthersi vastu seeria 1:4).

2023. aasta juulis sõlmis ta üheaastase lepingu New York Rangersiga.

2018. aastal tuli Gustafsson Rootsi jäähokikoondisega maailmameistriks.

## Viited

## Välislingid
* Erik Gustafsson NHL.com lehel
* Erik Gustafsson hockeydb.com lehel
Hulk (andmestruktuur)

**Hulk** on arvutiteaduses abstraktne andmestruktuur, mis suudab salvestada unikaalseid väärtusi ilma kindla järjekorrata. Hulk on arvutisse rakendatud lõplik matemaatiliste mõistete kogum. Erinevalt enamikust teistest andmestruktuuridest testitakse konkreetse elemendi kättesaamise asemel tavaliselt liikmesuse väärtust, kas element kuulub hulka või mitte.

Staatilised hulgad võimaldavad nendel elementidel teha ainult päringuoperatsioone – kontrollida, kas antud väärtus on hulgas, loendada väärtused mingis suvalises järjekorras. Hulgad, mida nimetatakse dünaamilisteks, võimaldavad ka elementide sisestamist ja kustutamist hulgast.

## Põhioperatsioonid
Põhioperatsioonid, mis tavaliselt rakendatakse hulgas.

### Põhilised teoreetilised operatsioonid
Põhilised operatsioonid seotud matemaatika hulga põhimõistega.

•`union(S,T)`: tagastab hulga S ja T ühendi.

•`intersection(S,T)`: tagastab hulga S ja T ühisosa.

•`difference(S,T)`: tagastab hulga S ja T vahe.

•`subset(S,T)`: kontrollib, kas hulk S on hulga T alamhulk.

### Täiendavad operatsioonid
Täiendavad operatsioonid hulgaga töötamiseks kui andmestruktuurina.

•`pop(S)`: tagastab S suvalise elemendi, kustutades S hulgast.

•`filter(P,S)`: tagastab alamhulga, mis sisaldab kõiki S elemente, mis rahuldab P predikaati.

•`clear(S)`: kustutab kõik S elemendid.

•`equal(S1', S2')`: kontrollib, kas kaks antud hulka on võrdsed.

## Rakendused
Hulka saab rakendada mitmesuguste andmestruktuuride abil, mis pakuvad eri operatsioonide jaoks erinevaid kompromisse ajas ja ruumis. Mõned rakendused on mõeldud väga spetsiifiliste operatsioonide tõhususe parandamiseks, näiteks `nearest` või `union`. Enamasti kasutatakse rakendamiseks loendit, ignoreerides elementide järjestust ja kontrollides korduvate väärtuste ilmumist. See lahendus on lihtne, kuid ebaefektiivne, kuna sellised toimingud nagu hulga lisamine või elementide kustutamine võtavad O (n) aega, sest need nõuavad kogu loendi skannimist . Hulgad rakendatakse sageli teiste andmestruktuuride (kahendpuud, massiivid või pinumälu) abil.

### Hulga kasutamise näide

```javascript
const union = (s1, s2) => new Set([...s1, ...s2]); 
// Hulkade s1 ja s2 ühend

const intersection = (s1, s2) => new Set(  
  [...s1].filter(v => s2.has(v))
);
// Hulkade s1 ja s2 ühihiosa

const difference = (s1, s2) => new Set( 
  [...s1].filter(v => !s2.has(v))
);
// Hulga s1 ja s2 vahe

const complement = (s1, s2) => difference(s2, s1);
// Hulga s2 ja s1 vahe

const cities1 = new Set(['Beijing', 'London']);
const cities2 = new Set(['Tallinn', 'London', 'Baghdad']);

const operations = [union, intersection, difference, complement];

const results = operations.map(operation => ({
  [operation.name]: operation(cities1, cities2)
}));


console.dir({ cities1, cities2 });
console.dir(results);
```


## Viited
Mike Reilly

**Michael J. Reilly Jr.** (sündinud 13. juulil 1993 Chicagos) on USA jäähokimängija, kes mängib kaitsjana NHL-i klubis New York Islanders.

2011. aastal valis Columbus Blue Jackets ta NHL-i ''draft''is 98. valikuna, kuid Blue Jackestiga ta lepingut ei sõlminud.  Aastatel 2012–2015 mängis ta Minnesota Ülikooli jäähokimeeskonnas.

2015. aasta juulis sõlmis ta kaheaastase lepingu NHL-i klubiga Minnesota Wild. Hooaja 2015–16 alguses mängis ta American Hockey League'is Minnesota Wildi noorteklubis Iowa Wild. NHL-is tegi Reilly debüüdi 9. jaanuaril 2016 mängus Dallas Starsi vastu. Esimese värava lõi ta NHL-is sama aasta 13. veebruaril mängus Bruinsi vastu.

2018. aasta veebruaris müüdi tema mängijaõigused Montreal Canadiensile. 2020. aasta jaanuaris siirdus ta Ottawa Senatorsi, kes müüs tema mängijaõigused omakorda 2021. aasta aprillis Boston Bruinsile.

2023. aasta juulis sõlmis ta üheaastase lepingu Florida Panthersiga. Sama aasta novembris liitus ta New York Islandersiga.

2013. aastal tuli Reilly USA kuni 20-aastaste koondisega juunioride maailmameistriks. USA jäähokikoondise koosseisus võitis ta 2015. aasta maailmameistrivõistlustel pronksmedali.

Tema isa valiti 1977. aastal NHL-i *draft*is, kuid NHL-is ei mänginud ta kunagi.

## Viited

## Välislingid
* Mike Reilly NHL.com lehel 
* Mike Reilly hockeydb.com lehel
Nick Ritchie

**Nicholas Ritchie** (sündinud 5. detsembril 1995 Orangeville'is Ontario provintsis) on Kanada jäähokimängija, kes mängib Saksamaa kõrgliigaklubis Iserlohn Roosters ründajana vasakäärel.

Aastatel 2011–2015 mängis ta Ontario Hockey League'i klubis Peterborough Petes, hooaja 2014–15 lõpus ka Sault Ste. Marie Greyhoundsis.

2014. aastal valis Anaheim Ducks ta NHL-i ''draft''is kümnenda valikuna. 2014. aasta augustis sõlmis ta klubiga kolmeaastase lepingu. Hooaja 2015–16 alguses asus ta mängima American Hockey League'is Ducksi noorteklubis San Diego Gulls. 2016. aastal valiti ta AHL-i tähtede mängule. NHL-is debüteeris Ritchie 16. novembril 2015 mängus Carolina Hurricanesi vastu. Esimese värava lõi ta NHL-is 14. märtsil 2016 mängus New Jersey Devilsi vastu. Ducksi põhikoosseisu kuulus Ritchie alates hooajast 2016–17. Hooajal 2016–17 lõi ta NHL-is 14 väravat.

2020. aasta veebruaris müüs Ducks tema mängijaõigused Boston Bruinsile. Hooajal 2020–21 lõi Ritchie NHL-is 15 väravat, mis oli tema seni parim tulemus.

2021. aasta juulis sõlmis Ritchie kaheaastase lepingu Toronto Maple Leafsiga. 2022. aasta veebruaris kaubeldi ta Maple Leafsist Arizona Coyotesi.

2023. aasta märtsis kaubeldi Ritchie Coyotesist Brett Ritchie ja Connor Mackey vastu Calgary Flamesi. See oli Põhja-Ameerika profispordis üldse teine kord pärast 2008. aasta NBA tehingut, kui vennad üksteise vastu kahe klubi vahel vahetati.

2023. aasta novembris sõlmis ta üheaastase lepingu Soome kõrgliigaklubiga Oulun Kärpät. Sama aasta 29. detsembril määrati Ritchiele HC TPS-i mängija Markus Nurmi pähe löömise eest kaheksamänguline võistluskeeld. 2024. aasta jaanuaris lõpetas Kärpat Ritchiega lepingu. Seejärel liitus ta Iserlohn Roostersiga.

2013. aastal tuli Ritchie Kanada kuni 18-aastaste koondisega omavanuste maailmameistriks ja 2015. aastal kuni 20-aastaste koondisega juunioride maailmameistriks.

Tema vanem vend Brett Ritchie on samuti jäähokimängija.

## Viited

## Välislingid
* Nick Ritchie NHL.com lehel
* Nick Ritchie hockeydb.com lehel
Amadeus (Jõhvi kino)

**Amadeus** on kino, mis asub Jõhvi kontserdimaja hoones, aadressil Pargi tänav 40.

Kino kannab nime Amadeus alates 2005. aastast – asukoha tõttu kontserdimajas ja ka seetõttu, et 2006. aastal oli Wolfgang Amadeus Mozarti 250. sünniaastapäev. Kinosaal paikneb kontserdimaja kammersaalis, selles on 170 istekohta.

Kinos kehtivad vaid kino enda kinkekaardid ja Piletilevi kinkekaardid. Vastavalt vanusele varieeruvad pileti hinnad 3 eurost kuni 12 euroni, millest viimane on perepilet. Kinos on ka liikumispuuetega inimestel võimalik filme vaadata, olemas on ratastoolikohad.

## Viited
Saue Riigigümnaasium

**Saue Riigigümnaasium** (lühend **SRG**) on Harjumaal Saue vallas Laagris 1. septembrist 2022 tööd alustanud riigigümnaasium. Saue Riigigümnaasiumi koolihoone asub Saue vallas Laagris aadressil Veskitammi 24.

Kooli direktor on Taavi Vilba, kes kinnitati 20. mail 2021 Saue Riigigümnaasiumi esindusõiguslikuks isikuks.

## Ajalugu
Läbirääkimised Laagrisse riigigümnaasiumi rajamiseks algasid 2013. aastal. Laagrisse riigigümnaasiumi rajamise kinnitas Eesti haridus- ja teadusminister käskkirjaga 1. septembril 2019. 11. oktoobril 2019 jõustus Laagri Gümnaasiumi põhimäärus. 15. juunil 2020 kuulutas Riigi Kinnisvara AS välja hanke Laagri Gümnaasiumi õppe- ja spordihoone ehitamiseks.

2021. aasta kevadel pöördus Saue vallavolikogu Haridus- ja Teadusministeeriumi poole ettepanekuga muuta gümnaasiumi nimi Saue Riigigümnaasiumiks. Haridus- ja teadusministeerium kinnitas Laagri alevikku rajatava riigigümnaasiumi põhimääruse muudatuse, mis jõustus 13. augustil 2021 ja mille kohaselt kannab 1. septembril 2022 avatud kool nime **Saue Riigigümnaasium**. Saue linnas tegutsenud Saue Gümnaasium (munitsipaalgümnaasium) jätkas pärast 31. augustit 2022 põhikoolina ja sai nimeks Saue Kool. Saue Gümnaasiumi gümnaasiumiastmes õppivatel noortel oli õigus jätkata 1. septembril 2022 õpinguid Saue Riigigümnaasiumis.

## Viited

## Välislingid
Kooli koduleht
Saulius Mikoliūnas

**Saulius Mikoliūnas** (sündinud 2. mail 1984 Vilniuses) on Leedu jalgpallur, kes mängib poolkaitsjana Leedu kõrgliiga klubis Vilniuse FK Žalgiris ja Leedu jalgpallikoondises. Ta on koondise kapten.

Aastatel 2002–2003 mängis ta Leedu klubis Vilniuse Šviesa. 2003. aasta hooajal mängis ta Leedu kõrgliiga klubis FK Ekranas. Seejärel liitus ta FBK Kaunasega, kellega tuli 2004. aastal Leedu meistriks ning võitis samal aastal Leedu karika ja Leedu superkarika.

Aastatel 2005–2009 mängis ta Šotimaa klubis Hearts. 2006. aastal võitis ta klubiga Šotimaa karika.

Aastatel 2009–2012 mängis ta Ukraina kõrgliigas Kiievi Arsenali ridades. Aastatel 2012–2013 mängis ta Ukraina klubis FK Sevastopol.

Aastatel 2014–2015 mängis ta Valgevene kõrgliiga klubis Saligorski Šahtjor.

Alates 2016. aastast on ta mänginud Žalgirises. Aastatel 2016 ja 2020 on ta klubiga tulnud Leedu meistriks. 2020. aastal valiti Mikoliūnas Leedu kõrgliiga ja Žalgirise hooaja parimaks mängijaks.

Leedu jalgpallikoondises debüteeris Mikoliūnas 2004. aastal. Koondisekarjääri esimese värava lõi ta 2. juunil 2007 EM-i valikmängus Gruusia vastu.

## Saavutused
;FBK Kaunas
*Leedu A Lyga: 2004
*Leedu karikas: 2004
*Leedu superkarikas: 2004
;Hearts FC
*Scottish Cup: 2005–06
;FK Žalgiris
*A Lyga: 2016, 2020
*Leedu karikas: 2016, 2018
*Leedu superkarikas: 2016, 2017, 2020
Koroonapandeemia Peruus

**Koroonapandeemia Peruus** on osa 2019. aasta sügisel Hiinast Wuhanist alanud ja 2020. aasta märtsis pandeemiaks kasvanud ülemaailmsest koroonapandeemiast.

Esimese positiivne koroonaproov saadi 25-aastaselt Hispaanias, Prantsusmaal ja Tšehhis reisinud meesterahvalt 6. märtsil 2020.

2021. aasta juuni alguse seisuga oli Peruus enim koroonasurmi miljoni elaniku kohta (2103) maailmas ehk kaks korda enam kui näiteks Brasiilias.

## Kronoloogia

## Viited
Liigsuremus

**Liigsuremus** (inglise keeles *excess mortality*) on populatsiooni suremuse määra ajutine ülemäärane tõus aastate lõikes. Tavaliselt on põhjustajaks välismõjurid nagu näiteks äärmuslikud ilmastikutingimused (kuuma- või külmalaine), epideemia, pandeemia, nälg, sõda vms.

## Viited

## Vaata ka
* Surematus

## Välislingid
* Becky Dale & Nassos Stylianou. Coronavirus: What is the true death toll of the pandemic? BBC News, 18. juuni 2020
* Martin Rypdal jt. Estimation of Excess Mortality and Years of Life Lost to COVID-19 in Norway and Sweden between March and November 2020, MPDI, 16. märts 2021
* Estimation of total mortality due to COVID-19, IMHE, 13. mai 2021
* Nazrul Islam jt. Excess deaths associated with covid-19 pandemic in 2020: age and sex disaggregated time series analysis in 29 high income countries, BMJ, 19. mai 2021
Althofen

**Althofen** (sloveeni: *Stari Dvor*) on linn Austrias Kärnteni liidumaal Sankt Veit an der Glani ringkonnas.

Linn asub umbes 15 km Sankt Veit an der Glanist põhjas ja 30 km liidumaa pealinnast Klagenfurtist põhjas Gurktali Alpide (läänes) ja Lavanttali Alpide (idas) vahel Krappfeldi orus. Linnaosad on Treibach, Althofen ja Töscheldorf.

## Ajalugu

Althofenis on mõned eelajaloolised leiud, nimelt kaks neoliitikumi kirvest, mõned hilispronksiaegsed keraamikad ja Hallstatti aegne kääbas. Mitmed väikesed leiud ja mõned hauakivid pärinevad Rooma ajast.

Umbes 600. aastast sai Althofenist slaavlaste asuala. Altanhouuni Kärnteni hertsogkonnas on esmamainitud 1041. aasta dokumendis. Nagu naabruses asuvas Friesachis, olid valdused Salzburgi peapiiskoppide käes. Kohalikud Salzburgi foogtid elasid Althofeni lossis, mis laastati 15. sajandil Austria–Ungari sõjas ja ehitati umbes 1500. aastast peapiiskop Leonhard von Keutschachi juhtimisel ümber kui uus loss (*Neues Schloss*).

Katoliku kirikut on esmamainitud 1307. aastal, toona Friesachi koguduse kaitse all. Tänapäevane kihelkonnakirik koos oma suure torniga on Kärntenis ainus Thomas Becketile pühendatud hoone, see ehitati u. 1400. aasta paiku, barokk-kaunistused lisati 18. sajandil ja uusgooti kaunistused 1908.–1910. aastal.

1230. aastal sai Althofen olulise kauplemiskohana turuõiguse, peamiselt Hüttenbergi kaevandustest pärit rauale *([[Ferrum Noricum]])*. 1897. aastal ostis kohaliku rauatehase parun Carl Auer von Welsbach (1858–1929), ferrotseeriumi (*Auermetall*) leiutaja. Ta arendas rauavabriku keemiatehaseks, hilisem Treibacher Industrie AG, peamine tööandja Althofenis tänaseni. Omavalitsus sai linnaõiguse 1993. aastal.


Althofen - Altstadt.jpg|Vanalinn
Althofen - Annenturm2.jpg|Anne torn
Althofen - Salzburger Platz6.JPG|Salzburger Platz6
Althofen - Rathaus.JPG|Raekoda


## Sõpruslinnad

* Tamm, Saksamaa
* Gradisca d'Isonzo, Itaalia

## Viited
Kenny Agostino

**Kenneth Tyler Agostino** (sündinud 30. aprillil 1992 Morristownis, New Jerseys) on USA jäähokimängija, kes mängib Saksamaa kõrgliigaklubis Düsseldorfer EG ründajana vasakäärel.

Aastatel 2010–2014 mängis ta Yale'i Ülikooli jäähokimeeskonnas. 2013. aastal tuli ta Yale'i Ülikooli võistkonnaga USA ülikoolide meistriks.

2010. aastal valis Pittsburgh Penguins ta NHL-i ''draft''is 140. valikuna. 2013. aasta märtsis müüs Penguins Agostino mängijaõigused Calgary Flamesis. 2014. aasta märtsis sõlmis ta Flamesiga kaheaastase lepingu. NHL-is debüteeris ta 21. märtsil 2014 mängus Nashville Predatorsi vastu. Esimese värava lõi ta liigas sama aasta 4. aprillil mängus Florida Panthersi vastu. Hooajal 2015–16 mängis ta põhiliselt American Hockey League'is (AHL) Flamesi noorteklubis Stockton Heat, saades samal hooajal Flamesi meeskonnas NHL-is jääle vaid kahes mängus.

2016. aasta juulis sõlmis ta üheaastase lepingu St. Louis Bluesiga. Ka hooajal 2016–17 mängis Agostino põhiliselt AHL-is, seekord Bluesi noorteklubis Chicago Wolves. AHL-is oli ta resultatiivseim mängija (24+59) ning pälvis John B. Sollenberger Trophy ja hooaja kõige väärtuslikumale mängijale antava Les Cunningham Award. Samal hooajal valiti ta AHL-i tähtede mängule ja liiga sümboolsesse koosseisu. Bluesi meeskonnas mängides jäi tema arvele seitsme mänguga üks värav ja kaks väravasöötu.

2017. aasta juulis sõlmis ta üheaastase lepingu Boston Bruinsiga. Sarnaselt kahe eelneva hooajaga sai Agostino hooajal 2017–18 enam mänguaega AHL-is ja Bruinsis jäi tema arvele viis mängu. Hooajal 2018–19 mängis Agostino NHL-is Montreal Canadiensi ja New Jersey Devilsi ridades ning sai neis klubides kirja vastavalt 2+9 ja 4+9. 2019. aasta juunis sõlmis ta lepingu Toronto Maple Leafsiga. Aastatel 2019–2021 mängis ta enamus ajast AHL-is Toronto Marliesi võistkonnas. NHL-is sai ta Maple Leafsis meeskonnas väljakule vaid ühes mängus.

2021. aasta juunis sõlmis ta lepingu KHL-i klubiga Nižni Novgorodi Torpedo. Seal mängis ta kaks hooaega.

2023. aasta augustis sõlmis ta lepingu Rootsi kõrgliigaklubiga Skellefteå, kuid kuna Agostino oli otsustanud jääda KHL-i ka pärast Venemaa sissetungi Ukrainasse, tühistati tema leping mõni aeg hiljem.

2023. aasta septembris sõlmis ta üheaastase lepingu Saksamaa kõrgliigaklubiga Düsseldorfer EG.

Agostino kuulus USA jäähokikoondisse 2022. aasta taliolümpiamängudel.

## Viited

## Välislingid
* Kenny Agostino NHL.com lehel
* Kenny Agostino hockeydb.com lehel
Sebastian Wännström

**Sebastian Wännström** (sündinud 3. märtsil 1991 Gävles) on Rootsi jäähokimängija, kes mängib Šveitsi kõrgliiga klubis HC Ajoie ründajana paremäärel.

Ta alustas jäähoki mängimist Rootsi klubis Brynäs IF, mille meeskonnas debüteeris ta Rootsi kõrgliigas hooajal 2009–10. 2012. aastal tuli ta Brynäsiga Rootsi meistriks.

2010. aastal valis St. Louis Blues ta NHL-i ''draft''is 44. valikuna.

Aastatel 2012–2015 mängis ta Põhja-Ameerikas American Hockey League'i klubides Peoria Rivermen ja Chicago Wolves ning ECHL-i klubides Evansville IceMen ja Kalamazoo Wings, kuid NHL-i ta ei jõudnud.

2015. aastal naasis Wännström Rootsi kõrgliigasse, liitudes Röglega, kus mängis kaks hooaega. Aastatel 2017–2019 mängis ta Rootsi kõrgliigas HV71 ja hooajal 2019–20 Leksandsi võistkonnas.

Hooajal 2020–21 mängis ta Soome kõrgliiga Ässät. Ta lõi sel hooajal 33 väravat, millega oli liigas suurim väravakütt, kuid ei suutnud Ässätega väljalangemismängudele jõuda.

2021. aasta aprillis sõlmis ta lepingu KHL-i klubiga Riia Dinamo. Riia Dinamos lõi ta kümne liigamänguga ühe värava. 2021. aasta oktoobris liitus ta HC Ajoiega.

## Viited

## Välislingid
* Sebastian Wännström hockeydb.com lehel
Jakob Lilja

**Jakob Tobias Lilja** (sündinud 23. juulil 1993 Limhamnis) on Rootsi jäähokimängija, kes mängib KHL-i klubis Nur-Sultani Barõs ründajana vasakäärel.

Hooajal 2011–12 debüteeris ta Rootsi esiliigas Rögle võistkonnas. Hooajal 2012–13 mängis ta klubiga Rootsi kõrgliigas.

Aastatel 2015–2018 mängis ta Rootsi kõrgliigas Linköpingi ja hooajal 2018–19 Djurgårdensi võistkonnas. jõudis ta hooajal 2018–19 Rootsi meistrivõistlustel finaali, kus kaotati Frölundale mängudega 2:4.

2019. aasta juunis sõlmis ta üheaastase lepingu NHL-i klubiga Columbus Blue Jackets. Hooajal 2019–20 sai ta NHL-is 37 liigamänguga kirja kaks väravat ja kolm väravasöötu.

2020. aasta juunis sõlmis ta lepingu Barõsiga. Hooajal 2020–21 oli ta KHL-is Barõsi suurim väravakütt, kui lõi 20 väravat.

## Välislingid
* Jakob Lilja KHL.ru lehel
* Jakob Lilja NHL.com lehel
* Jakob Lilja hockeydb.com lehel
A. M. Cassandre

**Adolphe Jean-Marie Mouron** (kunstnikunimega **A. M. Cassandre**; 24. jaanuar 1901 Harkiv – 17. juuni 1968 Pariis) oli graafiline disainer, litograaf, tüpograaf, dekoraator ja maalikunstnik. Ta oli üks olulisemaid prantsuse reklaamplakatite kujundajaid, kes lõi originaalse stiili. Kuigi ta oli üldiselt inspireeritud 20. sajandi esimese poole kunstisuundadest, oli tema isikupäraseks jooneks *[[art déco]]*.

## Välislingid
* 
* cassandre.fr
Viislaid

**Viislaid** on Eesti põhjaranniku suurim lahtine merepaat.

Vanemal ajal ehitati paadi kumbki külg viiest lauast ehk laiast. Viislaiu pikkus oli 6–7,5 meetrit ja laius kuni 2,5 meetrit. Hiiumaal nimetati samasugust paati *jahlaks*.. Paadil oli kaks masti ja kolm paari aere ning selle pardaid võis kõrgendada lisalaudadega (nimetati *varad*). Viislaiuga tehti 19. sajandil ka pikemaid mereretki: sõideti Soome rannikule kalapüügile või veeti Tallinna kalu, küttepuid ja kive.

## Vaata ka
*Gondel
*Kaater
*Kummipaat
*Lootsik
*Mootorpaat
*Paat
*Purjepaat
*Ruup

## Viited

## Kirjandus
*"Paadid Harju rannas ja sisevetel" raamatus "Harju rajoonis". Tallinn 1974.
Cunard Building

**Cunard Building** on seitsmekorruseline büroohoone Suurbritannias Liverpoolis. Hoone projekteerisid uusrenessanss-stiilis arhitektid William Edward Willink ja Philip Coldwell Thicknesse. See ehitati Briti-Ameerika aurulaevade käitusfirma Cunard Line peakontoriks Briti saartel. Hoone asub White Star Line'i kunagise peakontori Albion House'i, Port of Liverpool Buildingu ja Royal Liver Buildingu kõrval.

## Välislingid
Hara hachi bun me

***Hara hachi bun me*** (jaapani keeles 腹八分目), ka ***hara hachi bu***, on konfutsiaanlik õpetus, mille järgi peaks inimene sööma, kuni kõht on 80% täis. Jaapanikeelse lause tõlge on umbes järgmine: "Söö, kuni kaheksa osa (kümnest) on täis" või: "kuni kõht on 80% täis".

## Viited
Surju õigeusu kalmistu

**Surju õigeusu kalmistu** on Pärnu kihelkonnas Pärnumaal, tänapäevase haldusjaotuse järgi Ilvese külas Saarde vallas Pärnu maakonnas asuv kalmistu. 

## Ajalugu
Kalmistu rajati arvatavasti samal ajal kui asutati Surju Jumalaema Sündimise kogudus ehk siis pärast 1895. aastat. Kalmistu on alates 1997. aastat võetud arvele kultuurimälestisena.

## Kirjeldus
Kalmistu pindala on 0,35 ha. Kalmistul on puidust matusekabel, mis praegu on kasutusel ka tööriistakuurina.

Kalmistul asub Surju II maailmasõja matmispaik, mis on arvel eraldi kultuurimälestisena.

Kalmistust umbes 1 km lõuna pool asub Surju luteri kalmistu.

## Kalmistule maetuid
*Ilmi Kolla

## Viited

 
## Välislingid
*
Eesti matus

**"Eesti matus"** on Andrus Kivirähki näidend.

Selle põhjal on loodud samanimeline film.

Priit Pedajase loodud lavastus esietendus 8. juunil 2002 Eesti Draamateatri suures saalis ning see oli teatri mängukavas 19 aastat. Viimane etendus toimus Tammsaare muuseumis Vargamäel 9. juulil 2021, see oli "Eesti matuse" 284. etendus. 2021. aasta 30. juuni seisuga oli lavastust näinud 111 843 vaatajat.

## Viited
Surematus

**Surematus** ehk **igavene elu** (inglise keeles: *immortality*) on lõppematu, surmast vabastatud elu; lõputu eksistents. XXI sajandi teise kümnendi teadusliku teadmuse valguses võib täheldada bioloogilise surematuse esinemist vähemalt mõnel kaasaegsel liigil.

## Viited

## Vaata ka
* *[[Turritopsis dohrnii]]*
* Eluvesi
* Ülestõusmine
* Reinkarnatsioon
* Surm
* Elu
* Old Tjikko

## Välislingid
* Meet the animal that never dies, an immortal jellyfish! Fun Kids
Halberstadt CL.II

**Halberstadt CL.II** oli kahekohaline Saksa eskorthävitaja või ründelennuk. Seda kasutati esimese maailmasõja ajal aastatel 1917–1918 Luftstreitkräftes suurtes kogustes.

## Kasutajad
*
**Leedu õhuvägi: pärast sõda.
*
**Poola õhuvägi: pärast sõda.
*
**Luftstreitkräfte

## Vaata ka
*Halberstadt CL.IV
*Hannover CL.III
*Bristol F.2

## Viited

## Välislingid
*Halberstadt CL-II Spartacus Educational
*German Two Seaters
Cekule

**Cekule** on küla (*ciems*) Lätis Ropaži piirkonna Stopiņi vallas. Küla asub valla idaosas endise Riia–Ērgļi raudtee ääres merepinnast 12 meetri kõrgusel Nabiņurga jõe kaldal.

Cekule jääb piirkonna keskusest Ulbrokast 10 ja Riia keskusest 21 kilomeetri kaugusele. Asula on tekkinud sõjaväelinnakuna endiste laskemoonaladude juurde. Algselt kasutasid seda Läti sõjajõud, hiljem Nõukogude ja Saksa väeosad. Sealsed laskemoonalaod olid kasutusel aastail 1920–1995. Küla koosneb sõjaväelinnaku korterelamutest ja nende ümbruskohta ehitatud individuaalelamutest. Külla jääb Cekule bussipeatus. Külas asus varem Cekule raudteepeatus.

## Elanike arv


* 318 (1979)
* 180 (1989)
* 155 (2000)

* 216 (2011)
* 198 (2021)
* 189 (2025)


## Viited
Viipsik

**Viipsik** (ka * viipsipuu* ) on  lõnga poolilt vihti kerimise (ehk viipsimise) vahend,  haspli eelkäija.

Viipsiku valmistamiseks saeti umbes küünrapikkune kaheharuliselt lõppev sirge puuoks ning selle ühte otsa kinnitati lühem põikpuu (ehk räsa). Hoides ühe käega viipsiku varre keskelt kinni, mähiti teise käega lõng ümber hargi ja vaheldumisi ümber põikpuu kummagi otsa.

## Vaata ka
*haspel
*räsa
*kerilaud

## Viited

## Välislingid
*Viipsik, Eesti Rahva Muuseum
Upeslejas

**Upeslejas** on küla (*ciems*) Lätis Ropaži piirkonna Stopiņi vallas. Küla asub valla idaosas endise Riia–Ērgļi raudtee ääres merepinnast 9 meetri kõrgusel Mazā Jugla jõe kaldal.

Upeslejas jääb piirkonna keskusest Ulbrokast 7 ja Riia keskusest 19 kilomeetri kaugusele. Külas on Jugla sanatoorne internaatkool, postkontor ja tuberkuloosihaigla. Upeslejase keskuse moodustavad korterelamud, ent jõe paremale kaldale jäävad individuaalelamute ja väikeste aiandukooperatiivide tsoonid Daktermuiža ja Ābeles. Külas asuvad bussipeatused Tuberkulozes slimnīca ja Upeslejas.

Asula on tekkinud endise Stopiņi mõisa juurde, mis XVI sajandil kuulus Riia linnaarstile Zacharias Stopiusele. Tuberkuloosihaigla juures asub ka Stopiusele püstitatud mälestusmärk.

Looduskaitse all on Tuberkuloosihaigla pärnad, Tuberkuloosihaigla esimene mänd ümbermõõduga 2,7 ja kõrgusega 18 meetrit, Laube hiidtamm, tamm ümbermõõduga 4,53 meetrit ja pärn ümbermõõduga 3,63 meetrit. Sealne raudteesild üle Mazā Jugla jõe  on regionaalse kaitse all olev muinsusmälestis.

## Elanike arv


* 431 (1970)
* 1256 (1979)
* 1169 (1989)
* 1105 (2000)

* 1240 (2011)
* 1291 (2021)
* 1327 (2025)


## Viited
Kureoja

**Kureoja** on oja Jõgeva vallas, Pedja lisajõgi.

Kureoja lähe asub Väljaotsa külas ja ta suubub paremalt poolt Pedjasse Jõune külas. Oja pikkus on 5,1 km ja valgala suurus 11,3 km². Oja läbib Kureoja tiiki.


File:Kureoja.jpg|Oja Härjanurme-Painküla tee juures


## Viited
Regina Tambek

**Regina Tambek**, esinejanimega **Regína**, on Tallinnast pärit laulja, laulukirjutaja, produtsent ja vokaaltehnika pedagoog.

Regina Tambek on õppinud kaheksa aastat Kiili Kunstide Koolis laulmist ja klaverit, lõpetanud WAF Laulukoolis nii laulja kui ka vokaalpedagoogika kursused ning õppinud Tallinna Muusika- ja Balletikoolis muusikaproduktsiooni erialal.

2013. aastal loodi ansambel Regina & Band, pärast seda esineb Regina nii bändiga kui iseseisva artistina.

Regina Tambek kirjutab paljud oma lood ise, produtseerib ja miksib neid oma pisikeses kodustuudios. Tema mänedžer on Andra Nevski. 

Regina tegeleb muusikaloome, laulmise ja sotsiaalmeediaga ning annab WAF Laulukooli noorteakadeemias vokaaltehnikatunde.

## Viited

## Välislingid
* Regina Instagramis
* Regina Tiktokis
* Regina Tambek veebileht
* Regina YouTube'is
Regina&Band

Regina&Band on eesti bänd, mis sai alguse aastal 2013 Tallinnas. Bändi liikmed on laulja Regina Tambek, klaveril/trummidel Indrek-Eliel Tambek, kitarril Aimar Tuul, bassil Tiina Laineste.
Saurieši

**Saurieši** on küla (*ciems*) Lätis Ropaži piirkonna Stopiņi vallas. Küla asub valla idaosas endise Riia—Ērgļi raudtee ääres merepinnast 15 meetri kõrgusel.

Saurieši jääb piirkonna keskusest Ulbrokast 5 ja Riia keskusest 16 kilomeetri kaugusele. Külas on Stopiņi põhikool, raamatukogu ja päevakeskus. Seal asub ettevõtte Knauf kipsitööstus. Külas asub Saurieši raudteejaam. Sinna jäävad bussipeatused Dzelzceļa pārbrauktuve, Pagrieziens uz Sauriešiem, Saurieši ja Sauriešu ciems.

## Elanike arv


* 860 (1969)
* 1019 (1970)
* 1197 (1979)
* 1334 (1989)
* 1410 (2000)

* 1503 (2006)
* 1593 (2011)
* 1732 (2021)
* 1862 (2025)


## Viited
Vālodzes

**Vālodzes** on küla (*ciems*) Lätis Ropaži piirkonna Stopiņi vallas. Küla asub valla keskosas endise Riia–Ērgļi raudtee ääres merepinnast 10 meetri kõrgusel Piķurga jõe kaldal.

Vālodzes jääb piirkonna keskusest Ulbrokast 2 ja Riia keskusest 13 kilomeetri kaugusele. Külas on Ulbroka keskkool ja Ulbroka spordikompleks. Sinna jäävad bussipeatused Āvas, Mazkājas, Skola ja Ulbrokas vidusskola.

Asula rajati Teise maailmasõja järel kui individuaalelamute piirkond. Nõukogude perioodil kandis asula nime **Progress**, sellal kui piirkond, mis kandis nime Vālodzes, jäi tänapäeva Ulbroka territooriumile. Lätti taasiseseisvumise järel oli piirkond pikka aega sisuliselt nimeta. Asula sai nime ja selle piirid määratleti Stopiņi piirkonna detailplaneeringuga.

Külas kasvav mänd ümbermõõduga 2,8 meetrit on looduskaitse all.

## Elanike arv


* 339 (2000)
* 562 (2006)
* 639 (2011)

* 831 (2021)
* 167 (2024)


## Viited
Lavanttali Alpid

**Lavanttali Alpid** (saksa: *Lavanttaler Alpen*, sloveeni: *Labotniške Alpe*) on Kesk-Ida-Alpide osa Austrias ja Sloveenias Muri (põhjas) ja Drava (lõunas) jõe vahel.

Mäed on saanud nime keskse Lavanttali oru ja seal voolava Lavanti jõe järgi. Ajalooliselt vaadati neid ka koos naabruses asuvate Gurktali Alpidega suuremate "Noriki Alpide" osana, kuid sellisel rühmitamisel ei olnud geoloogilist alust.

## Jaotus

Lavanttali Alpide peamised mäestikud on

* Seetali Alpid, ulatuvad piki Muri jõge Scheiflingist Zeltwegini Steiermargi liidumaal, sealhulgas kõrgeim tipp Zirbitzkogel (2396 m)
* Saualpe, kõige läänepoolsem mäestik Kärnteni liidumaal, Klippitztörli kuru (põhjas) ja Drava (lõunas) vahel
* Packalpe ja Stubalpe, mis ulatuvad Obdachi sadulast (läänes) ja Gaberli kurust (põhjas) Packi sadulani (lõunas), sealhulgas Ameringkogel (2187 m)
* Koralpe, lõunapoolne jätk piki Steiermargi-Kärnteni piiri
* Kozjaki mäed (ka Poßrucki mäed), piki Austria ja Sloveenia piiri, Radli kurust (läänes) Sloveenia mägede ja Drava jõeni.
* Gleinalpe, mis ulatub Muri jõest Zeltwegi juures (kirdes) ja Gaberli kurust (edelas) Grazi nõkku ja mida läbib Gleinalmi tunnel.
Līči (Stopiņi piirkond)

**Līči** on küla (*ciems*) Lätis Ropaži piirkonna Stopiņi vallas. Küla asub valla kirdeosas merepinnast 5 meetri kõrgusel Mazā Jugla jõe kaldal.

Līči jääb piirkonna keskusest Ulbrokast 4,7 ja Riia keskusest 16 kilomeetri kaugusele. Külas on kohvik. Seal asub puidutööstusfirma *Marko*, salatitsehh, autoteenindus ja Latvenergo tütarettevõte Sadales tīkls. Külla jäävad Ceļu meistarsi ja Līči bussipeatus.

1905. aastal rajati jõele Jugla vesiveski, kus toodeti elektrit. Esimese maailmasõja ajal jooksis mööda Mazā Jugla jõge rindejoon; säilinud on sealsed sakslaste kaevikud.

Looduskaitse all on üks nimetu tamm ja Grīva tamm ümbermõõduga 4,5 meetrit.

## Elanike arv


* 225 (1970)
* 451 (1979)
* 510 (1989)
* 522 (2000)

* 627 (2006)
* 733 (2011)
* 979 (2021)
* 1174 (2025)


## Viited
Timo Meier

**Timo Meier** (sündinud 8. oktoobril 1996 Herisaus) on Šveitsi jäähokimängija, kes mängib NHL-i klubis San Jose Sharks ründajana paremäärel.

2013. aastal suundus ta Šveitsist Põhja-Ameerikasse, liitudes Quebec Major Junior Hockey League'i klubiga Halifax Mooseheads.

2015. aastal valis Sharks ta NHL-i ''draft''is üheksanda valikuna. 2015. aasta juulis sõlmis ta Sharksiga kolmeaastase lepingu. Hooaja 2016–17 alguses asus ta mängima American Hockey League'is Sharksi noorteklubis San Jose Barracuda. NHL-is debüteeris Meier 16. detsembril 2016 mängus Montreal Canadiensi vastu ja lõi selles mängus ka värava. Sharksi põhikoosseisu murdis ta hooajal 2017–18. Hooajal 2018–19 lõi ta NHL-is 30 väravat ja andis 36 väravasöötu. Samal hooajal jõudis ta Sharksiga Stanley karika poolfinaali, kus kaotati hilisemale Stanley karika võitjale St. Louis Bluesile. Hooaja 2018–19 vääljalangemismängudes jäi Meieri arvele 5+10.

2019. aasta juulis pikendas Meier Sharskiga lepingut nelja aasta võrra. 28. detsembril 2019 tegi ta mängus Philadelphia Flyersi vastu oma NHL-i karjääri esimese kübaratriki. 17. jaanuaril 2022 sai ta mängus Los Angeles Kingsi vastu viiendaks mängijaks 21. sajandil, kes on NHL-is ühes mängus löönud viis väravat. Meier sai ühtlasi läbi aegade esimeseks Sharksi mängijaks, kes on ühes mängus viis väravat löönud.

2022. aastal valiti ta NHL-i tähtede mängule.

2018. aasta maailmameistrivõistlustel võitis Meier Šveitsi jäähokikoondise koosseisus hõbemedali.

## Viited

## Välislingid
* Timo Meier NHL.com lehel
* Timo Meier hockeydb.com lehel
Dzidriņas

**Dzidriņas** on küla (*ciems*) Lätis Ropaži piirkonna Stopiņi vallas. Küla asub valla keskosas merepinnast 18 meetri kõrgusel. Sinna jäävad Filču rūpnīca ja Saveļi bussipeatus.

Dzidriņas moodustati 2004. aastal. Külas puuduvad ühiskondlikud ja administratiivsed asutused; terve asula koosneb männimetsa ehitatud eramutest.  Seal kasvav Saulieši tamm on looduskaitse all.

## Elanike arv


* 108 (2000)
* 271 (2006)
* 609 (2011)

* 1163 (2021)
* 1495 (2025)


## Viited
Dreiliņi küla

**Dreiliņi** on küla (*ciems*) Lätis Ropaži piirkonna Stopiņi vallas. Küla asub valla loodeosas endise Riia–Ērgļi raudtee ääres merepinnast 10 meetri kõrgusel Piķurga jõe kaldal.

Dreiliņi jääb piirkonna keskusest Ulbrokast 3 ja Riia keskusest 9 kilomeetri kaugusele. Seal asuvad bussipeatused Radiocentrs, Ozolu iela, Noliktavu iela, Liepziedi, Ērgļu iela, Dreiliņu veikals, Dreiliņu pasts, Cidoniju iela, Saulīši ja Strazdiņu iela.

Asula kujunes Teise maailmasõja järel endise Dreiliņi valla maadele. Hiljem on sellega liidetud individuaalelamute piirkonnad Jaundbrunava ja Saulīšu ciems. Küla hakkas kasvama aastast 2000, mil Riia ümbruses algas aktiivne individuaalelamute ehitamise periood.

Külas kasvav männid ümbermõõtudega 2,8 meetrit, 2,73 meetrit ja 2,53 meetrit on looduskaitse all.

Külas asub mälestusmärk paigas, kus Nõukogude väed alustasid 13. oktoobril 1944 rünnakut Riiale.

## Elanike arv


* 427 (1965)
* 250 (1989)
* 1090 (2006)

* 1766 (2011)
* 2453 (2021)
* 2101 (2025)


## Viited
Jean-Baptiste Santerre

**Jean-Baptiste Santerre** (23. märts 1651 – 21. november 1717) oli Prantsuse maalikunstnik baroki ja varajase rokokoo ajastul.

## Elukäik
Santerre sündis Pontoise'i lähedal Magny-en-Vexinis. Bon Boullogne'i õpilasena alustas ta oma maalikarjääri portreemaalijana.  

Üks tema tähelepanuväärseid teoseid on portree Savoia printsessist Marie Adélaïde'ist (nüüd asub see Versailles' muuseumis).  

Tema kõige kuulsam teos on "Suzanne au bain" (Louvre), diplomitöö, mille ta tegi 1704. aastal, kui ta võeti vastu Académie'sse (ehkki praegu Louvre'is olev versioon näib olevat Santerre'i originaali koopia). 

Ta suri Pariisis 1717. aastal.

## Galerii

Fail:Portrait of Philippe d'Orléans, Duke of Orléans in armour by Jean-Baptiste Santerre.png|"Philippe II, Orléansi hertsog", u 1710–1717
Fail:Philippe, duc d'Orléans, régent de France (1674-1723).jpg|"Orléansi hertsog Philippe II ja Madame de Parabère kui Minerva", u 1715–1716, Versailles' loss
Fail:Santerre - Marie Adélaïde of Savoy, Versailles.jpg|"Marie Adélaïde Savoyst", 1709, Versailles' loss
Fail:Philippe d'Orléans, Duke of Orléans, Regent of France and his mistress, Madame de Parabère, as Adam and Eve in the Garden of Eden (1717, Jean Baptiste Santerre).jpg|"Adam ja Eeva", Orléansi hertsogi ja tema armukese Madame de Parabère'i topeltportree, u 1716–1717
Fail:Nicolas Boileau.PNG|"Nicolas Boileau", 1690. aastad, Musée des Beaux-Arts de Lyon
Fail:Racine portrait4.jpg|"Jean Racine", asukoht teadmata
Fail:Jean-Baptiste Santerre - Two Actresses - WGA20816.jpg|"Kaks näitlejannat", 1699, Ermitaaž, Peterburi
Fail:Jean-Baptiste Santerre - Young Woman Sleeping - Google Art Project.jpg|"Noor naine magamas", u 1710, Museu Nacional d'Art de Catalunya, Barcelona
Fail:Jean Baptiste Santerre - Portrait of a Sculptor - 1954.303 - Art Institute of Chicago.jpg|"Skulptori portree", 1700, Chicago kunstiinstituut
Fail:Jeune Fille lisant une lettre à la bougie Jean-Baptiste Santerre.jpg|"Noor neiu lugemas kirja", u 1700, Puškini muuseum, Moskva
Fail:Jean-Baptiste Santerre 001.jpg|"Köögitüdruk", Musée d'Arts de Nantes
Fail:Jean-Baptiste Santerre - Susanna at the Bath - WGA20815.jpg|"Suzanne au bain", u 1704, Louvre, Pariis
Fail:Chateau de Versailles Chapelle royale 2011 31.jpg|"Püha Teresa ekstaas", 1710, Versailles' loss


## Viited